west indies’ t20i series against pakistan in lahore postponed
వెస్టిండీస్ లాహోర్ పర్యటన వాయిదా
భద్రతా కారణాల దృష్ట్యా పాకిస్థాన్‌ పర్యటనకి తాము వెళ్లబోమని వెస్టిండీస్ స్టార్ క్రికెటర్లు క్రిస్‌గేల్, కీరన్ పొలార్డ్, డ్వేన్ బ్రావో తదితరులు ఆ దేశ క్రికెట్
TNN | Updated:
Nov 9, 2017, 02:40PM IST
భద్రతా కారణాల దృష్ట్యా పాకిస్థాన్&zwnj; పర్యటనకి తాము వెళ్లబోమని వెస్టిండీస్ స్టార్ క్రికెటర్లు క్రిస్&zwnj;గేల్, కీరన్ పొలార్డ్, డ్వేన్ బ్రావో తదితరులు ఆ దేశ క్రికెట్ బోర్డుకి తేల్చి చెప్పేశారు. దీంతో.. త్వరలో ఈ రెండు జట్ల మధ్య జరగనున్న టీ20 సిరీస్&zwnj;ని తాత్కాలికంగా వాయిదా వేస్తున్నట్లు వెస్టిండీస్ ప్రకటించింది. గత నెలలో శ్రీలంక జట్టు లాహోర్&zwnj; వేదికగా ఒక టీ20 మ్యాచ్ ఆడిన నేపథ్యంలో ఇకపై అన్ని అగ్రశ్రేణి జట్లు పాక్&zwnj;లో పర్యటిస్తాయని ఆశించిన పాకిస్థాన్ క్రికెట్ బోర్డుకి తాజాగా విండీస్ నిర్ణయంతో చుక్కెదురైంది.
2009లో శ్రీలంక క్రికెటర్లు లాహోర్&zwnj; స్టేడియంలో మ్యాచ్ ఆడేందుకు బస్సులో వెళ్తుండగా వారిపై ఉగ్రవాదులు తుపాకులతో దాడి చేసిన విషయం తెలిసిందే. అప్పటి నుంచి ఏ అగ్రశ్రేణి జట్టు కూడా ఆ దేశంలో పర్యటించే సాహసం చేయడం లేదు. ఐసీసీతో పాటు వెస్టిండీస్ ఏర్పాటు చేసిన భద్రతా కమిటీ కూడా.. లాహోర్&zwnj;లో భద్రతా ఏర్పాట్లపై సమీక్షించి సంతృప్తి వ్యక్తం చేసింది. కానీ.. జట్టులోని సీనియర్ క్రికెటర్లు ఆందోళన వ్యక్తం చేస్తూ పాక్&zwnj; పర్యటనని నిరాకరించడంతో విండీస్ వెనక్కి తగ్గక తప్పలేదు. వచ్చే ఏడాది ఈ సిరీస్&zwnj;ని నిర్వహిస్తామని పాక్ బోర్డు అధికారి ఒకరు తెలిపారు.